Сабий цIыкIухэр ягъэгуфIэ
Урысей ФСИН-м и IуэхущIапIэу КъБР-м щыIэм и уголовнэ-гъэзэщIакIуэ инспекцэмрэ Налшык къалэм ЛэжьыгъэмкIэ, цIыхухэр IэнатIэкIэ къызэгъэпэщынымрэ абыхэм псэуныгъэкIэ защIэгъэкъуэнымкIэ и центрымрэ я лIыкIуэхэр, тутнакъэщым имысу япшыныну тезыр зытралъхьа балигъ мыхъуахэр щыIащ узыфэ хьэлъэхэр зыпкърыт цIыкIухэр зыщIэлъ сымаджэщым. Ар Республикэ сабий унэм и къудамэщ. Абыхэм ныбжьыщIэхэм хуашащ Iэмал имыIэу зыхуеину, зэрыджэгуну хьэпшыпхэр.
— Дыщогугъ мыпхуэдэ зэIущIэхэм балигъ мыхъуахэм я гум гущIэгъу къыщигъэушыну, гугъуехь пэщIэт цIыхухэм гулъытэ яхуэщIын, яхуэсакъын зэрыхуейр зыхащIэну, — жиIащ КъБР-мкIэ УФСИН-м и УИИ-м и унафэщI Абыдэ Алим.
КъБР-м щыIэ УФСИН-м и пресс-IуэхущIапIэ.
